Quincy Breell

Quincy Breell (født 19. april 1992) er en arubisk friidrettsutøver som konkurrerer i lengdehopp. Han deltok i VM i friidrett i 2013, 2015 og 2017, uten å kvalifisere seg til finalen. 

Han spilte basketball før han begynte med friidrett. 

 Idrettskarriere 
 2011  
Breell deltok i CAC-mesterskapet i friidrett 2011 i Puerto Rico, der han kom på 14.-plass i lengdehopp. Han deltok også på 200 meter, der han ble slått ut i forsøksheatet med 26. beste tid, og han deltok på Arubas stafettlag på 4 x 100 meter stafett. Disse ble også slått ut i forsøksheatet.CACAC Athletics - XXIII Central American and Caribbean Championships, besøkt 4. september 2017. 

 2013 
Den 14. juli 2013 satte han personlig rekord i lengdehopp, med 7,46 meter.IAAF - Quincy Breell - Progression, besøkt 4. september 2017. Under VM i friidrett 2013 hoppet han 7,10 meter i kvalifiseringen, som var 28. beste resultat, og gikk dermed ikke fil finalerunden.  

 2014 
Under Søramerikalekene 2014 kom han på 12.-plass med 6,90 meter. I august deltok han også på Panamerikansk sportsfestival 2014 i Mexico, og kom på tidendeplass i lengdehopp. Han kom på sjuendeplass under Sentralamerikanske og karibiske leker 2014, der han hoppet 7,44 meter.Vera Cruz 2014 - Men's Long Jump, besøkt 4. september 2017. 

 2015 
Breell kom på åttendeplass i lengdehopp under Søramerikansk mesterskap i friidrett 2015, og fikk samme plass under Panamerikanske leker 2015. I mai satte han ny personlig rekord i lengdehopp, med 7,72 meter, i et stevne i Cartagena de Indias. 

Under NACAC-mesterskapet i friidrett 2015 (North American, Central American and Caribbean Championships) kom han på sjetteplass. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.

 2016 
Han deltok i VM i friidrett innendørs 2016 i Portland. Der hoppet han 7,25 meter, som var personlig rekord, og endte på 13.-plass. 

 2017 
Han representerte Aruba under VM i friidrett 2017, som landets eneste utøver. Han hoppet 6,90 meter i kvalifiseringen, og gikk ikke videre til finalerunden. 

 Referanser 

 Eksterne lenker 

  Profil hos All-Athletics 

Kategori:Arubiske lengdehoppere
Kategori:Deltakere for Aruba under VM i friidrett 2013
Kategori:Deltakere for Aruba under VM i friidrett 2015
Kategori:Deltakere for Aruba under VM i friidrett 2017